**மெஹ்ரீன் கவுர் பிர்சாடா** (*Mehreen Kaur Pirzada*) (பிறப்பு: சனவரி 5, 1995) ஒரு இந்திய நடிகையும் , வடிவழகியுமாவார். இவர் முக்கியமாக தெலுங்கு, தமிழ் மொழி படங்களில் தோன்றினார். 2016 ஆம் ஆண்டில் தெலுங்குத் திரைப்படமான *கிருஷ்ணா காடி வீர பிரேமா கதா* மூலம் அறிமுகமானார். இவர் 2017ஆம் ஆண்டில் *பில்லௌரி* என்ற படத்தின் மூலம் பாலிவுட்டில் அறிமுகமானார். மேலும், இதே ஆண்டில் நெஞ்சில் துணிவிருந்தால் என்ற தமிழ் படத்தில் அறிமுகமானார்.

ஆரம்ப கால வாழ்க்கை
------------------

இவர், சனவரி 5, 1994 அன்று பஞ்சாபின் பட்டிண்டாவில் ஒரு சீக்கியக் குடும்பத்தில் ஒரு விவசாயியும், அசையா சொத்து வணிகரான தந்தைக்கும் இல்லத்தரசியான் தாய்க்கும் பிறந்தார். இவரது ஒரே உடன்பிறப்பான குர்பத்தே பிர்சாடா என்பவரும் வடிவழகரும் நடிகரும் ஆவார்.

### விளம்பரத் தொழில்

பிர்சாடா, தனது பத்து வயதில், அழகுப் போட்டியில் கலந்து கொண்டு "கசௌலி இளவரசி" என்ற பட்டத்தை வென்றார். பின்னர் இவர் தொராண்டோவில் 'மிஸ் ஆளுமை தெற்காசியா கனடா 2013' என முடிசூட்டப்பட்டார். 'ஜெமினி பேஸ் வடிவழகு' நிறுவனம் மூலம் பிரபலமான வடிவமைப்பாளர்களுக்காக இவர் மாதிரியாக இருந்தார். மேலும் கனடாவிலும் [[இந்தியா|இந்தியாவிலும் நிக்கன், பியர்ஸ், தம்ஸ் அப் போன்ற பொருட்களை விளம்பரப் படுத்துகிறார்.

### திரைப்பட வாழ்க்கை

இவர், *கிருஷ்ணா காடி வீர பிரேமா கதா* என்ற தெலுங்குத் திரைப்படத்தின் மூலம் அறிமுகமானார்.இ தில் இவர் மகாலட்சுமி என்ற கதாபாத்திரத்தில் நடித்திருந்தார். இந்த படம் தெலுங்கு மாநிலங்களிலும், அமெரிக்கத் திரையரங்கங்களிலும் வெற்றிகரமாக ஓடியது. மார்ச் 2017இல், அனுஷ்கா சர்மா, தில்ஜித் தோசன்ஜ், சூரஜ் சர்மா ஆகியோருடன் *பில்லௌரி* என்ற படத்துடன் பாலிவுட்டில் அறிமுகமானார்.

தனிப்பட்ட வாழ்க்கை
------------------

அரியானாவின் முன்னாள் முதல்வர் பஜன்லாலின் பேரனும், ஆதம்பூர் தொகுதியின் சட்டமன்ற உறுப்பினருமான குல்தீப் பிஷ்னாய் என்பவரை மார்ச் 2021 இல் நிச்சயதார்த்தம் செய்தார். 2021 ஆம் ஆண்டில் இவர்களது திருமணம் திட்டமிடப்பட்டது. இருப்பினும், இந்தியாவில் கொரோனாவைரசுத் தொற்று காரணமாக ஒத்திவைக்கப்பட்டது. ஆனால் பின்னர், இவர்களது இந்த திருமண ஒப்பந்தம் ஜூலை 2021 ஆரம்பத்தில் கைவிடப்பட்டது.

மேற்கோள்கள்
-----------

1. 1 2  "Pattas girl Mehreen Pirzada celebrates her birthday in Maldives". 5 November 2020. பார்க்கப்பட்ட நாள் 19 June 2021.
2. 1 2  "Kuldeep Bishnoi's son set to engage with Punjabi model Mehreen Kaur Pirzada on March 13". 5 February 2021. .
3. ↑  "Mehreen Pirzada: I'll celebrate Diwali like a South Indian this time". Archived from the original on 26 December 2018. பார்க்கப்பட்ட நாள் 19 October 2017.
4. ↑  "Mehreen's B-Town debut is a romantic drama". Archived from the original on 26 December 2018. பார்க்கப்பட்ட நாள் 13 May 2016.
5. 1 2  "Another debut Down South". 4 February 2016. .
6. ↑  "Nani's Krishna Gadi Veera Prema Gaadha first look released". 7 January 2016. .
7. ↑  Mehreen\_Pirzada Mehreen Pirzada looks like a girl next door, magzter.com.
8. ↑  [{ Exclusive: Indulge speaks to Guilty star Gurfateh Singh Pirzada who stole the show as the flamboyant anti-hero], 27 March 2020, indulgexpress.com.
9. ↑  "Mehrene K. Pirzada". ModelManagement.com. .
10. ↑  "Krishnagaadi Veera Prema Gaadha Movie Review". timesofindia.com. .
11. ↑  "'Krishna Gadi Veera Prema Gadha' collection crosses $0.5 million dollar at US box office in 5 days". ibtimes.co.in. .
12. ↑  "Mehreen Pirzada gears up for Bollywood debut with Phillauri". .
13. ↑  "Inside Mehreen Pirzada and Bhavya Bishnoi's engagement and pre-wedding festivities". 12 March 2021.
14. ↑  Adivi, Sashidhar (2021-05-25). "I am still dealing with after effects of Covid-19: Mehreen Kaur". *Deccan Chronicle* (in ஆங்கிலம்). பார்க்கப்பட்ட நாள் 2021-06-19.
15. ↑
16. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் Mehreen Pirzada
* முகநூலில் Mehreen Pirzada
* Tollywood Information